O‘zbekiston Respublikasi Prezidentining 1997 yil 10 oktabrdagi farmoniga muvofiq, diniy va milliy nizolarga sabab bo‘luvchi, shuningdek, axloqsizlikni targ‘ib etuvchi materiallarni O‘zbekistonga olib kirish taqiqlangan. Bu haqda OAVda muntazam so‘z yuritiladi, qolaversa, bojxona chegaralaridan o‘tish chog‘ida jismoniy shaxslar tomonidan to‘ldiriladigan yo‘lovchi bojxona deklaratsiyasida ham bu borada maxsus eslatmalar mavjud. Ammo o‘rgangan ko‘ngil o‘rtansa qo‘ymas, deydilar. Yo‘qsa ayrim kimsalarning shuncha ogohlantirishlarga qaramasdan yana o‘z bilganlaridan qolmay fahsh va razolat sahnalariga boy, fitna va adovat urug‘larini tarqatishga mo‘ljallangan turli-tuman video va audio materiallarni qo‘l telefonlarida saqlab yurishganini, shuningdek, ularni O‘zbekistonga olib kirishga urinishini qanday izohlash mumkin? Quyida shunday holatlar bo‘yicha tayyorlangan ko‘rsatuvni e’tiboringizga havola etamiz.